বরাবর,

মহাপরিচালক মহোদয়

বর্ডার গার্ড বাংলাদেশ

পিলখানা, ঢাকা।

যথাযথ কর্তৃপক্ষের মাধ্যমে।

বিষয়ঃ গুরুতর অসুস্থ এবং সরকারি চাকরিজীবী হওয়ায় স্বামীকে আমার কর্মস্থলের নিকটবর্তী ২১ বিজিবি খুলনা অথবা ৩৩ বিজিবি সাতক্ষীরা বদলি দেওয়ার জন্য আবেদন।

জনাব,

যথা বিহীত সম্মান প্রদর্শন পূর্বক বিনীত নিবেদন এই যে, আমি কল্পনা রানী বিশ্বাস, ওরফে ঘোষ, স্বামী জেসিও - ৯১১৩ নায়েব সুবেদার শ্রী বিমল কুমার বিশ্বাস। গ্রামঃ তলুইগাছা, পোস্টঃ কুশখালী, উপজেলাঃ সাতক্ষীরা, জেলাঃ সাতক্ষীরা। স্যার, আমি বাড়ি হতে ১৫০ কিঃমি দূরে উপজেলা স্বাস্থ্য কমপ্লেক্স লোহাগড়া নড়াইল এ সিনিয়র স্টাফ নার্স হিসেবে কর্মরত আছি। সড়ক দুর্ঘটনা জনিত কারনে আমার মেরুদন্ডের হাড় ভেঙ্গে যাওয়ায় গত ১৯৯৪ সালে বিজিবি হাসপাতাল এর মাধ্যমে আমেরিকা হতে শুভেচ্ছাদূত সফরে আসা ডাক্তারদের সাহায্যে ঢাকা পঙ্গু হাসপাতালে মেরুদন্ডের অপারেশন করা হয়। অপারেশন কালে হাড় সেটিং এর জন্য যে লোহার পাত স্ক্র দ্বারা লাগানো হয়েছিল বাংলাদেশের ডাক্তারদের মাধ্যমে সে লোহার পাত স্ক্র বাহির করা সম্ভব হয়নি। বয়সের ভারে ইদানীং শরীরের জ্বালাপোড়া সহ চলাফেরা করা কষ্টসাধ্য হয়ে পড়েছে। তাছাড়া ডান পাটি সামান্য চিকন হয়ে গেছে। গত ২০২০ সালে আমার ডেঙ্গু ও করনা হয়েছিল এবং থাইরয়েড গ্ল্যান্ড অপারেশন করেছি। বিভিন্ন রোগ ও অপারেশন জনিত কারণে নানা ধরনের শারীরিক সমস্যা দেখা দিচ্ছে। শারীরিক অসুস্থতার জন্য বিভিন্ন ডাক্তারের কাছে যাওয়া সহ সন্তানের লেখাপড়া, হাসপাতালে রোগীর সেবা আমার পক্ষে প্রায় অসম্ভব হয়ে দাঁড়িয়েছে। তাছাড়া আমার শ্বশুর, শাশুড়ি নেই। আর শ্বশুরবাড়ির ৩৮ শতক পৈত্রিক সম্পত্তি আমার কাকা শশুর গতবার ১৯৯০ সালে মাঠ জরিপের সময় রেকর্ড করে নিয়েছে। কিছুদিনের মধ্যে মাঠ জরিপের কাজ শুরু হবে। আমার স্বামী বাড়ি হতে দূর-দূরান্তে চাকরি করায় সম্পত্তির কোন নিষ্পত্তি করতে পারছে না। কোর্টের সাহায্য ছাড়া সম্পত্তির নিষ্পত্তি করা সম্ভব নয়। আমার অনুরোধে ২০২২ নভেম্বর মাসে মানবিক কারণে বাড়ির নিকটে বদলির জন্য আবেদন করেছিলেন। তার কোনো সুরাহা নাই। স্যার আমার স্বামী জয়পুরহাট ২০ বিজিবিতে কর্মরত আছেন। তার চাকরি আছে ২ বছর। সে আমার কর্মস্থল সংলগ্ন যশোর খুলনা সাতক্ষীরা এলাকায় কোন বিজিবি ইউনিটের চাকরি করেনি। শারীরিক অসুস্থতা, লক্ষ লক্ষ টাকার সম্পত্তি রক্ষণাবেক্ষণ, স্বামীর অগোচরে আমার স্বামীকে আমার কর্মস্থলের নিকটবর্তী ২১ বিজিবি খুলনা অথবা ৩৩ বিজিবি সাতক্ষীরা বদলি করলে সে আমার সার্বিক দেখাশোনা করার কিছুটা সুযোগ পাবে তাতে করে আমার কিছুটা কষ্ট লাঘব এবং হবে বাড়ির নিকটে থেকে কোর্টের সাহায্য নিয়ে ৩৮ শতক সম্পত্তি নিষ্পত্তি করা সম্ভব হবে মর্মে আপনার নিকট সবিনয় আবেদন করছি।

অতএব মহোদয়ের সমীপে বিনীত প্রার্থনা উপরোল্লিখিত বিষয়টি সহানুভূতির সহিত বিবেচনা করে আমার কর্মস্থল সংলগ্ন ২১ বিজিবি খুলনা অথবা ৩৩ বিজিবি সাতক্ষীরায় আমার স্বামীকে বদলির অনুমতি প্রদানের আপনার সুদৃষ্টি কামনা করছি।

তারিখঃ বিনীত

সংযুক্তিঃ কল্পনা রানী বিশ্বাস, ওরফে ঘোষ।

১. এক্সে প্লেট একটি। সিনিয়র স্টাফ নার্স।

থানা স্বাস্থ্য কমপ্লেক্স

লোহাগড়া নড়াইল।